Ministrul de Interne anunță deschiderea a zeci de dosare penale, după apelurile la violență și amenințările de pe rețelele sociale
Ministrul de Interne, Cătălin Predoiu, a declarat că „România este o țară sigură și va rămâne o țară sigură”, răspunzând la întrebările privind incitările la violență de pe rețelele sociale și mobilizarea unor susținători ai lui Călin Georgescu, care amenință cu proteste în zilele următoare. Predoiu a precizat că zeci de dosare penale au fost deschise recent, ca urmare a apelurilor la violență și a mobilizărilor pentru manifestații la sediile partidelor.